दिल्ली ऑफिस में 10 एम्प्लाइज ने 2 रातें ऑफिस में बिताईं, तीसरे दिन घर पहुंचे
Delhi Mumbai BBC Office IT Raid Update; British Broadcasting Corporation (BBC) Narendra Modi Documentary Controversy (The Modi Question)  दिल्ली और मुंबई में ब्रिटिश ब्रॉडकास्टिंग कॉरपोरेशन (BBC) ऑफिस में IT का 'सर्वे' आज तीसरे दिन भी है। सूत्रों ने बताया कि जब से कार्रवाई शुरू हुई तब से
दिल्ली और मुंबई में ब्रिटिश ब्रॉडकास्टिंग कॉरपोरेशन (BBC) ऑफिस में मंगलवार को शुरू हुआ आयकर विभाग (IT) का सर्वे तीसरे दिन खत्म हो गया। गुरुवार शाम को IT की टीम सर्वे पूरा कर BBC के दफ्तरों से रवाना हो गई। सूत्रों ने बताया कि सर्वे के दौरान दिल्ली ऑफिस के 10 सीनियर एम्प्लाइज ने दो रातें दफ्तर में ही बिताईं। वे गुरुवार रात अपने घर पहुंचे। हालांकि, अन्य कर्मचारियों को अगली सूचना तक घर से काम करने का निर्देश दिया गया है।
आयकर विभाग के अधिकारियों ने बुधवार को कर्मचारियों से फाइनेंशियल डेटा इकट्ठा किया। अधिकारियों ने कहा कि दिल्ली और मुंबई में BBC के ऑफिस में ऑपरेशन मंगलवार सुबह 11:30 बजे शुरू हुआ था।
सूत्रों की माने तो सर्वे इंटरनेशनल टैक्सेशन और ट्रांसफर प्राइसिंग में गड़बड़ी से संबंधित मुद्दों की जांच के लिए किया जा रहा है। हालांकि, कार्रवाई पर आयकर विभाग की ओर से कोई आधिकारिक बयान नहीं आया है। इधर, BBC ने कहा है कि वह अधिकारियों के साथ सहयोग कर रहा है।
भाजपा ने BBC पर भ्रष्ट होने का आरोप लगाया
कांग्रेस समेत विपक्षी दलों ने आयकर विभाग की कार्रवाई की निंदा की है। उन्होंने इसे पीएम मोदी पर डॉक्यूमेंट्री के जवाब में एक राजनीतिक प्रतिशोध बताया है। वहीं, सत्तारूढ़ भाजपा ने BBC पर गलत रिपोर्टिंग और सबसे भ्रष्ट होने का आरोप लगाया है। BJP प्रवक्ता गौरव भाटिया ने प्रेस कॉन्फ्रेंस में कहा कि BBC दुनिया का सबसे 'भ्रष्ट बकवास कॉर्पोरेशन' बन गया है। दुर्भाग्य से BBC का प्रचार और कांग्रेस का एजेंडा एक ही है।
इंडिया में BBC बैन करने की याचिका खारिज
सुप्रीम कोर्ट ने बीते शुक्रवार को देश में BBC पर पूरी तरह बैन लगाने वाली याचिका खारिज कर दी। याचिका हिंदू सेना प्रमुख विष्णु गुप्ता ने लगाई थी, जिस पर सुनवाई करते हुए जस्टिस संजीव खन्ना और जस्टिस एमएम सुंदरेश की बेंच ने कहा कि यह मांग पूरी तरह से गलत है।
सरकार के फैसले को सुप्रीम कोर्ट में चुनौती
सोशल मीडिया प्लेटफॉर्म पर डॉक्यूमेंट्री के लिंक को ब्लॉक करने के सरकार के फैसले को चुनौती देने वाली अन्य याचिकाओं पर अप्रैल में सुनवाई होगी। 21 जनवरी को सरकार ने डॉक्यूमेंट्री के लिंक शेयर करने वाले कई यूट्यूब वीडियो और ट्विटर पोस्ट को ब्लॉक करने के निर्देश जारी किए थे।
ये खबरें भी पढ़ सकते हैं....
BBC की डॉक्यूमेंट्री में PM मोदी के खिलाफ दुष्प्रचार- विदेश मंत्रालय
भारत सरकार ने BBC की गुजरात दंगों पर बनी डॉक्यूमेंट्री को प्रधानमंत्री मोदी और देश के खिलाफ प्रोपेगैंडा बताया है। विदेश मंत्रालय के प्रवक्ता अरिंदम बागची ने गुरुवार को मीडिया ब्रीफ्रिंग में कहा- हम नहीं जानते कि डॉक्‍यूमेंट्री के पीछे क्या एजेंडा है, लेकिन यह निष्पक्ष नहीं है। यह प्रधानमंत्री नरेंद्र मोदी के खिलाफ दुष्‍प्रचार है। पढ़ें पूरी खबर...
BBC के मालिक कौन हैं, कैसे होती है फंडिंग और कमाई
बीबीसी के दिल्ली और मुंबई स्थित दफ्तरों पर मंगलवार को आयकर विभाग की टीम ने छापा मारा। सूत्रों के मुताबिक एक्शन के दौरान स्टाफ के फोन बंद करा दिए गए हैं और एम्प्लॉइज को कहीं आने-जाने से रोका जा रहा है। कांग्रेस ने इसे अघोषित आपातकाल कहते हुए ट्वीट किया, 'पहले BBC की डॉक्यूमेंट्री आई, उसे बैन किया गया, अब BBC पर IT का छापा पड़ गया है।' पढ़ें पूरी खबर...
BBC के दिल्ली-मुंबई ऑफिस पर IT रेड, कांग्रेस ने कहा- अघोषित आपातकाल
BBC के दिल्ली और मुंबई ऑफिस पर मंगलवार सुबह 11 बजे आयकर विभाग (IT) की टीम ने सर्वे शुरू किया। आयकर विभाग के सूत्रों के अनुसार BBC पर इंटरनेशनल टैक्स में गड़बड़ी का आरोप है। BBC ने ट्वीट कर बताया- आयकर विभाग की टीम दिल्ली और मुंबई ऑफिस में मौजूद हैं। हम उन्हें पूरा सहयोग कर रहे हैं। ऑफिस में काम भी शुरू हो गया है। पढ़ें पूरी खबर....